Ongeluk word 'diep betreur' – Carl Pistorius | Nuus24
Ongeluk word 'diep betreur' – Carl Pistorius
Nóg 'n slag tref Oscar se familie
Reeva se gesin kry eie speurder
Kaapstad – Die Paralimpiese atleet Oscar Pistorius se broer, Carl, het gesê die ongeluk waarin hy betrokke was, word "diep betreur".In 'n verklaring wat Sondag uitgereik is, het Kenny Oldwage, die Pistorius-gesin se prokureur, bevestig dat Carl teregstaan op aanklag van strafbare manslag ná in 2008 waarin 'n vroulike motorfietsryer gesterf het. Die eNCA-nuuskanaal het vroeër berig die ongeluk het in 2010 plaasgevind."Ná die ongeluk is Carl Pistorius aangekla van strafbare manslag, maar die staat het later die aanklag teruggetrek. Die aanklag is egter later weer deur die adjunk- openbare vervolger by die nasionale vervolgingsgesag ingestel," lui die verklaring.Oldwage het gesê daar is geen twyfel dat Carl onskuldig is nie en dat die aanklag in die hof betwis sal word."Carl betreur die ongeluk. Die polisie het destyds bloedtoetse gedoen en dít het bewys dat hy nie dronk was nie en bevestig het dat dit 'n tragiese ongeluk was nadat die oorledene teen Carl se motor gebots het."Carl het verlede Donderdag in die hof verskyn. Die saak is tot einde Maart uitgestel.– Volg Nuus24 op Twitter
Lees meer oor: carl pistorius | oscar pistorius | ongelukke | padveiligheid VOLGENDE OP NUUS24X